CELEX: 22012D0061
Language: fi
Date: 2012-03-30 00:00:00
Title: ETA:n sekakomitean päätös N:o 61/2012, annettu 30 päivänä maaliskuuta 2012 , ETA-sopimuksen liitteen XIII (Liikenne) ja pöytäkirjan 37 muuttamisesta

2.8.2012   
            
            
               FI
            
            
               Euroopan unionin virallinen lehti
            
            
               L 207/41
            
         ETA:n SEKAKOMITEAN PÄÄTÖS
   N:o 61/2012,
   annettu 30 päivänä maaliskuuta 2012,
   ETA-sopimuksen liitteen XIII (Liikenne) ja pöytäkirjan 37 muuttamisesta
   ETA:n SEKAKOMITEA, joka
   ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ’sopimus’, ja erityisesti sen 98 ja 101 artiklan,
   sekä katsoo seuraavaa:
   
               (1)
            
            
               Sopimuksen liite XIII muutettiin 10 päivänä helmikuuta 2012 annetulla ETA:n sekakomitean päätöksellä N:o 27/2012 (1).
            
         
               (2)
            
            
               Sopimuksen pöytäkirja 37 muutettiin 30 päivänä syyskuuta 2011 annetulla ETA:n sekakomitean päätöksellä N:o 104/2011 (2).
            
         
               (3)
            
            
               SafeSeaNet-järjestelmän korkean tason ohjausryhmän perustamisesta 31 päivänä heinäkuuta 2009 tehty komission päätös 2009/584/EY (3) olisi otettava osaksi sopimusta.
            
         
               (4)
            
            
               Jotta sopimus toimisi moitteettomasti, sen pöytäkirja 37 olisi muutettava sisältämään päätöksellä 2009/584/EY perustettu SafeSeaNet-järjestelmän korkean tason ohjausryhmä, ja liite XIII olisi muutettava kyseiseen ryhmään osallistumista koskevien yksityiskohtaisten sääntöjen tarkentamiseksi,
            
         ON PÄÄTTÄNYT SEURAAVAA:
   1 artikla
   Lisätään sopimuksen liitteessä XIII olevan 55aa kohdan (poistettu) jälkeen seuraava:
   
               ”55ab.
            
            
               
                  32009 D 0584: komission päätös 2009/584/EY, tehty 31 päivänä heinäkuuta 2009, SafeSeaNet-järjestelmän korkean tason ohjausryhmän perustamisesta (EUVL L 201, 1.8.2009, s. 63).
               Yksityiskohtaiset säännöt EFTA-valtioiden osallistumisesta sopimuksen 101 artiklan mukaisesti:
               Jokainen EFTA-valtio voi komission päätöksen 2009/584/EC 3 artiklan nojalla nimetä edustajan, joka osallistuu SafeSeaNet-järjestelmän korkean tason ohjausryhmän kokouksiin tarkkailijana.”
            
         2 artikla
   Lisätään sopimuksen pöytäkirjaan 37 (luettelosta, josta määrätään 101 artiklassa) kohta seuraavasti:
   
               ”34.
            
            
               SafeSeaNet-järjestelmän korkean tason ohjausryhmä (komission päätös 2009/584/EY).”
            
         3 artikla
   Päätöksen 2009/584/EY islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
   4 artikla
   Tämä päätös tulee voimaan 1 päivänä toukokuuta 2012, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle (4), tai 30 päivänä maaliskuuta 2012 annetun ETA:n sekakomitean päätöksen N:o 59/2012 voimaantulopäivänä sen mukaan, kumpi niistä on myöhäisempi.
   5 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 30 päivänä maaliskuuta 2012.
      
         
            ETA:n sekakomitean puolesta
         
         
            Väliaikainen puheenjohtaja
         
         Gianluca GRIPPA
      
   
   
      (1)  EUVL L 161, 21.6.2012, s. 33.
   
      (2)  EUVL L 318, 1.12.2011, s. 42.
   
      (3)  EUVL L 201, 1.8.2009, s. 63.
   
      (4)  Valtiosäännön asettamista vaatimuksista ei ole ilmoitettu.